stanford-oval/wikipedia huggingface dataset:
ยานพาหนะเคลื่อนที่ทหารราบ
การออกแบบ

ยานพาหนะเคลื่อนที่ทหารราบ (IMV) มีการออกแบบที่คล้ายคลึงกันกับรถบรรทุกที่มันออกแบบมาเพื่อแทนที่ กระจกบังลมด้านหน้าและด้านข้างจะทำจากกระจกกันกระสุน โดยทั่วไปแล้วจะมีใต้ท้องรถเป็นรูปตัววีพร้อมคุณสมบัติป้องกันลูกเรือเพิ่มเติม เช่น เข็มขัดนิรภัยแบบ 4 จุด และที่นั่งที่แขวนจากหลังคาหรือด้านข้างของรถ ยานพาหนะเคลื่อนที่ทหารราบมีความทนทานต่ออาวุธขนาดเล็กและวัตถุระเบิด แต่ไม่ได้ออกแบบมาเพื่อต่อต้านปืนกลหนักและปืนใหญ่ หรือการโจมตีด้วยระเบิดที่มีรูปร่าง
ยานพาหนะเคลื่อนที่ทหารราบ มีอาวุธเหมือนกับรถลำเลียงพลหุ้มเกราะ โดยส่วนใหญ่มีปืนกลติดไว้บนหลังคา โดยติดตั้งบนวงแหวนหรือระบบอาวุธควบคุมระยะไกล
โดยทั่วไปแล้ว ยานพาหนะเคลื่อนที่ทหารราบได้รับการออกแบบมาให้ป้องกัน IED ได้ดีกว่ายานเกราะอื่น ๆ ลูกเรือสามารถอยู่รอดจากแรงระเบิดที่อาจถึงแก่ชีวิตได้ในรถลำเลียงพลหุ้มเกราะแบบธรรมดา ยานพาหนะเคลื่อนที่ทหารราบมักจะหนักกว่ายานเกราะไม่ติดอาวุธทั่วไป โดยน้ำหนักโดยทั่วไปจะมากกว่า 6 ตัน และอาจมีมากถึง 30 ตัน
มันออกแบบมาเพื่อการลาดตระเวนและการขนส่งมากกว่าการรบโดยตรง จึงได้รับการออกแบบให้มีความคล่องตัวบนท้องถนน โดยส่วนใหญ่มักทำความเร็วบนถนนได้ถึงหรือเกิน 100 กิโลเมตรต่อชั่วโมง ซึ่งถือว่าสูงสำหรับยานเกราะ ความคล่องตัวในการขับขี่นอกถนนอาจจำกัดเนื่องจากขาดระบบขับเคลื่อนสี่ล้อ กำลังต่อน้ำหนัก และแรงกดบนพื้นสูง
รถยนต์หลายรุ่นได้รับการพัฒนามาจากแชสซีรถบรรทุกที่มีอยู่แล้ว ยานยนต์ Rhodesian Mine Ambush Protected รุ่นดั้งเดิมได้รับการพัฒนามาจากแชสซีรถบรรทุก Unimog, Mercedes และ Nissan
รุ่น

หมายถึงยานพาหนะหลากหลายประเภทที่ได้รับการพัฒนาโดยหลายประเทศ:
ATF Dingo
AMZ Dzik
AMZ Tur
AMZ Żubr
Bushmaster IMV
BAE Caiman – ส่วนหนึ่งของโครงการเอ็มแรปของอเมริกา
BMC Kirpi
COMBATGUARD
Casspir – เป็นพื้นฐานสำหรับโครงการเอ็มแรปของอเมริกาและโครงการยานพาหนะเคลื่อนที่ทหารราบอื่น ๆ
Cougar – ส่วนหนึ่งของโครงการเอ็มแรปของอเมริกา
Didgori series
Dongfeng Mengshi
เฟิร์สวิน
Force Protection Ocelot
GAZ Tigr
GAZ Vodnik
Golan Armoured Vehicle
Grizzly APC
Hunter TR-12
International MaxxPro – ส่วนหนึ่งของโครงการเอ็มแรปของอเมริกา
Iveco LMV – กองทหารอิตาลีและกองทหารยุโรปอื่น ๆ สั่งซื้อไปแล้วหลายพันคัน
Kalyani M4
คามาซไทฟูน – ส่วนหนึ่งของโครงการไทฟูนรัสเซีย
Kozak (armored personnel carrier)
M16 Miloš
Mahindra Armored Light Specialist Vehicle
Mahindra Marksman
Mine Protected Combat Vehicle – ยานพาหนะเคลื่อนที่ทหารราบของโรดีเซียจากปี พ.ศ.2522
Mungo ESK
Nexter Aravis
Nimr
Novator – ยานพาหนะเคลื่อนที่ทหารราบของยูเครน
Oshkosh M-ATV – ส่วนหนึ่งของโครงการเอ็มแรปของอเมริกา
Oshkosh L-ATV – ถูกเลือกให้เป็นตามข้อกำหนด JLTV ของกองทัพสหรัฐ เมื่อวันที่ 25 สิงหาคม พ.ศ. 2558
Otokar Cobra
RG-31 Nyala
RG-33
RMMV Survivor R Joint venture ระหว่าง RMMV ของเยอรมนีและอัคไลต์เนอร์แห่งออสเตรีย
TAD Turangga
TATA Kestrel
Toofan – ยานพาหนะเคลื่อนที่ทหารราบเอ็มแรปของอิหร่าน
Ural Typhoon – ส่วนหนึ่งของโครงการไทฟูนรัสเซีย
Varta
Unicob
ZFB-05
ระเบียงภาพ

AMZ Tur ของโปแลนด์
Cougar H
Taipan โดย Australian Specialised Vehicle Systems บนพื้นฐานของ Mamba APC
RMMV Survivor R
Unicob
เฟิร์สวิน
แหล่งข้อมูลอื่น

Light Combat Tactical All-Terrain Vehicle (L-ATV)
RMMV Survivor R
GAZ Vodnik
Infantry Mobility Vehicles (IMVs) from General Dynamics Land Systems
Bushmaster IMV
Project Bushranger เก็บถาวร 2012-02-06 ที่ เวย์แบ็กแมชชีน
วงศ์ปลาฉลามเพียงพอน

| วงศ์ปลาฉลามเพียงพอน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับ:: Carcharhiniformes
วงศ์:: Hemigaleidae

สกุล
 Chaenogaleus (T. N. Gill, 1862)  Hemigaleus (Bleeker, 1852)  Hemipristis (Agassiz, 1843)  Paragaleus (Budker, 1935)
ปลาฉลามเพียงพอน (อังกฤษ: weasel shark) เป็นวงศ์ของปลากระดูกอ่อนจำพวกปลาฉลามวงศ์หนึ่ง ใช้ชื่อวงศ์ว่า Hemigaleidae อยู่ในอันดับปลาฉลามครีบดำ (Carcharhiniformes) พบได้ตั้งแต่ภาคตะวันออกของมหาสมุทรแอตแลนติกไปยังมหาสมุทรแปซิฟิก พบในน่านน้ำชายฝั่งทะเลตื้นที่ระดับความลึก 100 เมตร
มีรูปร่างโดยรวมคือ มีขนาดเล็ก มีความยาวไม่เกิน 1.4 เมตร แต่ฉลามบางชนิดเช่น Hemipristis elongatus อาจยาวถึง 2.4 เมตร พวกมันมีตาเป็นวงรีแนวนอน มีเกลียวเล็ก ๆ แบบก้นหอย ครีบหลังสองครีบ (ครีบแรกอยู่ค่อนไปข้างหน้าของครีบเชิงกราน) ครีบหางมีความแข็งแรงมาก
วงศ์ปลากด

| วงศ์ปลากด ช่วงเวลาที่มีชีวิตอยู่: อีโอซีน-ปัจจุบัน |
| --- | --- |

ปลากดคัง (Hemibagrus wyckioides)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes 
วงศ์:: Bagridae Hamilton, 1822

สกุล
 Bagrichthys  Bagroides  Bagrus  Batasio  Eomacrones †  Gobibagrus †  Hemibagrus  Hemileiocassis  Hyalobagrus  Leiocassis  Mystus  Nanobagrus  Neotropius  Nigerium †  Nkondobagrus †  Olyra  Pelteobagrus  Pseudobagrus  Pseudomystus  Rama  Rita  Sperata
วงศ์ปลากด  (อังกฤษ: Naked catfishes, Bagrid catfishes) เป็นปลาหนังไม่มีเกล็ด ในวงศ์ Bagridae (/บา-กริ-ดี้/) มีส่วนหัวค่อนข้างแบนราบ แต่ลำตัวแบนข้างไปทางด้านท้าย ปากกว้างอยู่ที่ปลายสุดของจะงอยปาก มีฟันซี่เล็กแหลมขึ้นเป็นแถวบนขากรรไกรและเพดาน มีหนวด 4 คู่ โดยคู่ที่อยู่ตรงริมฝีปากยาวที่สุด ครีบหลังและครีบอกเป็นก้านแข็ง หรือเรียกว่า เงี่ยง ครีบไขมันค่อนข้างยาว ครีบหางเว้าลึก ในตัวผู้มักมีติ่งเล็กๆ ที่ช่องก้น  มีการกระจายพันธุ์ตามแหล่งน้ำจืดไปจนถึงน้ำกร่อยตั้งแต่ทวีปแอฟริกา, อนุทวีปอินเดีย, เอเชียอาคเนย์ ไปจนถึงหมู่เกาะซุนดา พบประมาณ 200 ชนิด
สำหรับในประเทศไทย  จัดเป็นปลาหนังวงศ์ที่พบมากชนิดที่สุดของไทย โดยพบมากกว่า 25 ชนิด เป็นปลากินเนื้อ มีนิสัยดุร้ายก้าวร้าว มีพฤติกรรมมักกบดานอยู่กับพื้นนิ่ง  ๆ ถ้าไม่พบอาหารหรือล่าเหยื่อจะไม่เคลื่อนไหว กินอาหารได้หลากหลาย ตั้งแต่แมลง, ปลา, กุ้ง, ซากพืชซากสัตว์เน่าเปื่อย
เป็นปลาเศรษฐกิจที่สำคัญ นิยมนำมาบริโภคบ่อย ปลาในวงศ์นี้ มีชื่อสามัญในภาษาไทยมักเรียกรวม ๆ กันว่า "ปลากด" ในปลาขนาดใหญ่ และ "ปลาแขยง" (ปลาลูกแหยง ในภาษาใต้) หรือ "ปลามังกง" ในปลาขนาดเล็ก โดยมีสกุลที่ใหญ่ที่สุดคือสกุล Rita ที่พบได้ในประเทศอินเดียและแม่น้ำสาละวินที่เมื่อโตเต็มที่อาจใหญ่ได้ถึง 2 เมตร
ดูเพิ่ม

Pimelodidae
แหล่งข้อมูลอื่น

Bagridae เก็บถาวร 2011-09-21 ที่ เวย์แบ็กแมชชีน
วงศ์ปลาข้างตะเภา

สำหรับปลาข้างตะเภาอีกวงศ์หนึ่ง ดูที่ วงศ์ปลาครืดคราด
| วงศ์ปลาข้างตะเภา |
| --- | --- |

รูปวาดปลาข้างตะเภาลายโค้ง (Terapon jarbua)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Percoidea
วงศ์:: Terapontidae

สกุล
 Amniataba  Bidyanus  Hannia  Hephaestus  Lagusia  Leiopotherapon  Mesopristes  Pelates  Pelsartia  Pingalla  Rhynchopelates  Scortum  Syncomistes  Terapon  Variichthys
ชื่อพ้อง
 Teraponidae
วงศ์ปลาข้างตะเภา หรือ วงศ์ปลาข้างลาย (อังกฤษ: Tigerperch, Croaker, Grunter) เป็นวงศ์ของปลากระดูกแข็งวงศ์หนึ่ง ใช้ชื่อวงศ์ว่า Terapontidae อยู่ในอันดับปลากะพง (Perciformes)
มีลำตัวค่อนข้างสั้นแบบรูปสี่เหลี่ยมมุมฉากแบนข้าง เกล็ดมีขนาดเล็ก หรือขนาดปานกลาง แบบเกล็ดสาก ปากมีขนาดเล็กเฉียงเล็กน้อย ขอบของกระดูกพรีโอเพอร์คูลัมเป็นหยัก และกระดูกโอเพอร์คูลัมมีก้านครีบแข็ง 2 อัน ครีบหลังทั้งสองติดกันแต่มีรอยเว้าให้เห็นว่าแบ่งออกจากกันได้ ครีบหลังมีก้านครีบแข็งจำนวน 11–14 อัน ครีบหางกลม ตัดตรง หรือเว้าเล็กน้อย ครีบท้องอยู่หลังฐานของครีบอกมีก้านครีบแข็งที่แข็งแรง 1 อัน และก้านครีบอ่อนที่แตกปลาย 5 ก้าน
จัดเป็นปลาขนาดเล็ก พบกระจายพันธุ์อยู่แถบชายฝั่งมหาสมุทรอินเดียและมหาสมุทรแปซิฟิก ในบางชนิดจะพบได้ในแหล่งน้ำกร่อยหรือน้ำจืดด้วย
มีทั้งหมด 15 สกุล 53 ชนิด เช่น ปลาข้างตะเภาลายโค้ง (Terapon jarbua), ปลาข้างตะเภาเกล็ดใหญ่ (T. theraps), ปลาข้างตะเภาเกล็ดเล็ก (T. puta), ปลาข้างลายสี่แถบ (Pelates quadrilineatus) เป็นต้น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วงศ์ปลาข้างตะเภา
Terapontidae จากสารานุกรมบริตานิกา (ในภาษาอังกฤษ)
| --- | --- |
การแยกแยะหน่วยอนุกรมวิธาน:  Wikidata: Q1433153  Wikispecies: Terapontidae  ADW: Terapontidae  BOLD: 618  EoL: 5198  Fossilworks: 266314  GBIF: 5072  iNaturalist: 86099  IRMNG: 106561  ITIS: 650201  NCBI: 30875  Plazi: 865687AC-8E22-444D-FF0F-0FBCFBD67B3E  WoRMS: 125568  ZooBank: 131F0FC6-B4BE-4BCC-8746-5F162360448B
วงศ์นกปักษาสวรรค์

สำหรับความหมายอื่น ดู การเวก
| นกปักษาสวรรค์ |
| --- | --- |

นกปักษาสวรรค์โกลดี (Paradisaea decora) ตัวผู้ (บน), ตัวเมีย (ล่าง)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Paradisaeidae Swainson, 1825

สกุล
 15 สกุล 42 ชนิด (ดูในเนื้อหา)
นกปักษาสวรรค์ หรือ นกการเวก หรือ นกวายุภักษ์ (อังกฤษ: Bird-of-paradise)  เป็นวงศ์ของนกเกาะคอนวงศ์หนึ่ง ใช้ชื่อวงศ์ว่า Paradisaeidae
เป็นนกที่มีสีสันสวยงามมาก โดยเฉพาะในตัวผู้จะมีขนตามตัวสีสันฉูดฉาดสวยงาม ขนหางเหยียดยาวเป็นเส้นโค้งอ่อนช้อย หรือม้วนเป็นรูปร่างแตกต่างกันออกไปแล้วแต่ชนิด จุดมุ่งหมายเพื่อดึงดูดตัวเมียที่มีความงามด้อยกว่า หรือบางกรณีก็เกิดพึงพอใจในตัวเมียต่างชนิดให้เข้ามาผสมพันธุ์ด้วย ขณะที่ตัวผู้บางชนิดจะเต้นไปบนพื้นดินเพื่อเกี้ยวพาราสีตัวเมีย นกปักษาสวรรค์กินลูกไม้ หรือแมลงบริเวณแหล่งอาศัยเป็นอาหาร
นกปักษาสวรรค์ไม่ได้เป็นนกที่อยู่รวมกันเป็นฝูง หากแต่มักจะอยู่ตามลำพังตัวเดียว แต่ตัวผู้ทุกชนิดจะสนใจแต่เรื่องหาคู่ โดยจะเกี้ยวพาราสีตัวเมียเสมอ ๆ ตัวผู้จะมีพฤติกรรมผสมพันธุ์กับตัวเมียตัวเดิมตลอดช่วงของการเกี้ยวพาราสี หรือจะผสมพันธุ์กับตัวเมียหลายตัว หรืออาจจะเป็นตัวเมียตัวเดิมซ้ำแล้วซ้ำอีกในช่วงเวลาหลายวันหรือหลายสัปดาห์ ขณะที่ตัวเมียจะไม่มีปัญหา เนื่องจากตัวเมียจะเป็นฝ่ายที่เลือกตัวผู้จากลีลาการเต้นเกี้ยวพาราสี โดยจะใช้เวลาหลายชั่วโมงในแต่ละวันเพื่อมองเฟ้นหาตัวผู้ที่เหมาะสม ซึ่งถือเป็นการคัดเลือกทางเพศที่มีมาตั้งแต่อดีต อีกทั้งยังมีการผสมข้ามสายพันธุ์จนได้เป็นนกพันทางอีกด้วย
นกปักษาสวรรค์ กระจายพันธุ์อยู่ในป่าดิบชื้นของนิวกินี, หมู่เกาะโมลุกกะในอินโดนีเซีย และบางส่วนของออสเตรเลีย แบ่งออกได้เป็น 15 สกุล ประมาณ 42 ชนิด โดยกว่าครึ่งอยู่ในนิวกินี )
การศึกษาของนักวิทยาศาสตร์พบว่านกปักษาสวรรค์มีวิวัฒนาการเป็นของตัวเองมานานกว่า 24 ล้านปี จนมีความหลากหลายและความงามอย่างในปัจจุบัน วิวัฒนาการดังกล่าวเป็นการเดินทางทางชีววิทยาอันยาวนานกว่าจะแยกออกจากนกในวงศ์ใกล้เคียงกันที่สุด คือ อีกา (Corvidae) ซึ่งเป็นนกที่รู้จักเป็นอย่างดีว่าไม่สวย
ในอดีต ขนของนกปักษาสวรรค์ถือเป็นเครื่องบรรณาการหรือสินค้ามีค่ามานานกว่า 2,000 ปี ขนนกใช้แทนเงินได้ การล่าจึงเกิดขึ้นอาจนับตั้งแต่การเริ่มมีการตั้งถิ่นฐานของมนุษย์ในถิ่นที่อยู่ของนกในวงศ์นี้ และได้กลายมาเป็นที่ต้องการของนักสะสมชาวยุโรป ภายหลังนกปักษาสวรรค์ตัวแรกเดินทางจากดินแดนหมู่เกาะมหาสมุทรแปซิฟิกไปพร้อมกับกองเรือของเฟอร์ดินันท์ แมกเจลเลน และเทียบท่าสเปนเมื่อปี ค.ศ. 1522 มีซากนกปักษาสวรรค์ที่ได้รับมอบเป็นบรรณาการกลับไปด้วย เมื่อชาวพื้นเมืองจับนกได้มักตัดขาทิ้ง ขณะนั้นชาวยุโรปยังไม่มีใครเคยเห็นนกปักษาสวรรค์ที่มีชีวิต จึงเล่าลือกันว่านกชนิดนี้ไม่มีขา คงต้องบินลงมาจากสวรรค์ อันเป็นที่มาของชื่อเรียกสามัญ
ในยุคที่ตลาดค้านกปักษาสวรรค์เฟื่องฟู เพราะความต้องการขนของนกปักษาสวรรค์มาประดับตกแต่งหมวกสตรีชาวยุโรป ตั้งแต่ช่วงปลายศตวรรษที่ 19 ถึงต้นศตวรรษที่ 20 ที่นิวกินีมียอดส่งออกนกชนิดนี้ถึงปีละ 80,000 ตัวต่อปี จนท้ายที่สุดมีกระแสอนุรักษ์ก็เกิดขึ้น มีการออกมาต่อต้านของสหรัฐอเมริกาและอังกฤษ รวมทั้งอีกหลายประเทศในยุโรปห้ามซื้อขาย
ต่อมามีการออกกฎหมายห้ามล่า เมื่อจักรวรรดิอังกฤษเป็นเจ้าอาณานิคมของนิวกินีในปี ค.ศ. 1908 ปัจจุบันรัฐบาลนิวกินีเองก็ได้ออกกฎหมายห้ามล่า ห้ามนำนกออกจากเกาะยกเว้นเพื่อการศึกษาทางวิทยาศาสตร์ หรือเพื่อการเฉลิมฉลองในพิธีกรรมของชาวพื้นเมืองเท่านั้นและนกปักษาสวรรค์ยังได้ปรากฏบนมุมธงชาตินิวกินีและตราแผ่นดินของนิวกินีด้วย
การจำแนก

แบ่งออกได้เป็น 15 สกุล 45 ชนิด
| --- | --- |
 สกุล: Lycocorax Halmahera paradise-crow (Lycocorax pyrrhopterus)  Obi paradise-crow (Lycocorax obiensis) สกุล: Manucodia Glossy-mantled manucode, Manucodia ater  Jobi manucode, Manucodia jobiensis  Crinkle-collared manucode, Manucodia chalybatus  Curl-crested manucode, Manucodia comrii สกุล: Phonygammus Trumpet manucode, Phonygammus keraudrenii สกุล: Paradigalla Long-tailed paradigalla, Paradigalla carunculata  Short-tailed paradigalla, Paradigalla brevicauda สกุล: Astrapia Arfak astrapia, Astrapia nigra  Splendid astrapia, Astrapia splendidissima  Ribbon-tailed astrapia, Astrapia mayeri  Stephanie's astrapia, Astrapia stephaniae  Huon astrapia, Astrapia rothschildi สกุล: Parotia Western parotia, Parotia sefilata  Carola's parotia, Parotia carolae  Bronze parotia, Parotia berlepschi  Lawes's parotia, Parotia lawesii  Eastern parotia, Parotia helenae (ยังเป็นที่ถกเถียง)  Wahnes's parotia, Parotia wahnesi สกุล: Pteridophora King of Saxony bird-of-paradise, Pteridophora alberti สกุล: Lophorina Superb bird-of-paradise, Lophorina superba  Vogelkop superb bird-of-paradise, Lophorina niedda  Lesser superb bird-of-paradise, Lophorina minor (ยังเป็นที่ถกเถียง):  สกุล: Ptiloris Magnificent riflebird, Ptiloris magnificus  Growling riflebird, Ptiloris intercedens  Paradise riflebird, Ptiloris paradiseus  Victoria's riflebird, Ptiloris victoriae สกุล: Epimachus Black sicklebill, Epimachus fastosus  Brown sicklebill, Epimachus meyeri สกุล: Drepanornis Black-billed sicklebill, Drepanornis albertisi  Pale-billed sicklebill, Drepanornis bruijnii สกุล: Cicinnurus Magnificent bird-of-paradise, Cicinurrus magnificus  Wilson's bird-of-paradise, Cicinnurus respublica  King bird-of-paradise, Cicinnurus regius สกุล: Semioptera Standardwing bird-of-paradise, Semioptera wallacii สกุล: Seleucidis Twelve-wired bird-of-paradise, Seleucidis melanoleucus สกุล: Paradisaea นกปักษาสวรรค์เล็ก, Paradisaea minor  นกปักษาสวรรค์ใหญ่, Paradisaea apoda  นกปักษาสวรรค์เรจจินา, Paradisaea raggiana  นกปักษาสวรรค์โกลดี, Paradisaea decora  นกปักษาสวรรค์แดง, Paradisaea rubra  นกปักษาสวรรค์จักรพรรดิ, Paradisaea guilielmi สกุล: Paradisornis นกปักษาสวรรค์น้ำเงิน, Paradisornis rudolphi
แหล่งข้อมูลอื่น

Streaming video of a few birds of paradise's courtship display เก็บถาวร 2011-02-04 ที่ เวย์แบ็กแมชชีน from Metacafe
วงศ์ปลากดอเมริกาใต้

| วงศ์ปลากดอเมริกาใต้ ช่วงเวลาที่มีชีวิตอยู่: โอลิโกซีน-ปัจจุบัน |
| --- | --- |

ปลามาเบิลแคทฟิช (Perrunichthys perruno) ปลาเพียงชนิดเดียวในสกุล Perrunichthys

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Pimelodidae C. H. Eigenmann & R. S. Eigenmann, 1918

สกุล
 ดูในเนื้อหา
วงศ์ปลากดอเมริกาใต้ หรือ วงศ์ปลากดหนวดยาว (อังกฤษ: Long-whiskered catfish) เป็นวงศ์ของปลาน้ำจืดกระดูกแข็งวงศ์หนึ่ง ในอันดับปลาหนัง (Siluriformes) ใช้ชื่อวิทยาศาสตร์ว่า Pimelodidae (/พาย-มิ-โล-ดิ-ดี้/)
ปลาในวงศ์นี้จะลักษณะเด่นตรงที่มีหนวด 3 คู่ มีครีบไขมัน ขณะที่ก้านครีบแข็งที่ครีบอกอาจจะมีหรือไม่มีก็ได้ ปากกว้าง ภายในปากไม่มีฟันแหลมคม แต่จะเป็นตุ่มสาก ๆ สีแดงเหมือนฟองน้ำ หลายชนิดมีพฤติกรรมการกินอาหาร โดยการเขมือบฮุบกินไปทั้งชิ้นหรือทั้งตัว โดยที่ไม่มีการกัดหรือเคี้ยว
พบกระจายพันธุ์อยู่ในแม่น้ำสายใหญ่ ๆ  ในทวีปอเมริกาใต้ ขนาดลำตัวมีตั้งแต่เพียงไม่กี่เซนติเมตร แต่ส่วนมากเป็นปลาขนาดกลางจนถึงขนาดใหญ่ โดยชนิดที่ใหญ่ที่สุด คือ ปลาพิไรบ้า (Brachyplatystoma filamentosum) ที่มีความยาวกว่า 3 เมตร จัดเป็นปลาที่ใหญ่ที่สุดในวงศ์นี้ และถือเป็นปลาน้ำจืดขนาดใหญ่ที่สุดในโลกชนิดหนึ่ง
เป็นปลาที่ใช้บริโภคกันเป็นปกติในท้องถิ่น และนิยมเลี้ยงเป็นปลาสวยงาม โดยแบ่งออกได้เป็น 32 สกุล ประมาณ 90 ชนิด
สกุล

| --- | --- |
 Aguarunichthys Stewart, 1986  Bagropsis Lütken, 1874  Batrochoglanis Gill in Eigenmann & Eigenmann, 1888  Bergiaria Eigenmann & Norris, 1901  Brachyplatystoma Bleeker, 1862  Calophysus Müller & Troschel in Müller, 1843  Cephalosilurus Haseman, 1911  Cheirocerus Eigenmann, 1917   Duopalatinus Eigenmann & Eigenmann, 1888  Exallodontus Lundberg, Mago-Leccia & Nass, 1991   Goslinia Myers, 1941  Hemisorubim Bleeker, 1862  Iheringichthys Eigenmann & Norris, 1900  Leiarius Bleeker, 1862      Luciopimelodus Eigenmann & Eigenmann, 1888     Megalonema Eigenmann, 1912   :  Merodontotus Britski, 1981     Parapimelodus La Monte, 1933     Perrunichthys Schultz, 1944    Phractocephalus Agassiz in Spix & Agassiz, 1829    Pimelodina Steindachner, 1876      Pimelodus Lacepède, 1803     Pinirampus Bleeker, 1858   Platynematichthys Bleeker, 1858    Platysilurus Haseman, 1911    Platystomatichthys Bleeker, 1862   Propimelodus Lundberg & Parisi, 2002     Pseudoplatystoma Bleeker, 1862     Sorubim Cuvier, 1829    Sorubimichthys Bleeker, 1862   Steindachneridion Eigenmann & Eigenmann, 1919     Zungaro  Bleeker, 1858
ดูเพิ่ม

Bagridae
วงศ์ปลากระเบนนก

| วงศ์ปลากระเบนนก ช่วงเวลาที่มีชีวิตอยู่: ครีเทเชียสยุคปลาย-ปัจจุบัน |
| --- | --- |

ฝูงปลากระเบนยี่สน (Aetobatus narinari)

ปลากระเบนแมนตามหาสมุทร (Manta birostris)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Batoidea
อันดับ:: Myliobatiformes
อันดับย่อย:: Dasyatoidea
วงศ์:: Myliobatidae Bonaparte, 1838

วงศ์ย่อยและสกุล
 Myliobatinae Aetobatus   Aetomylaeus   Myliobatis   Pteromylaeus   Rhinopterinae Rhinoptera  Mobulinae Manta  Mobula
วงศ์ปลากระเบนนก (วงศ์: Myliobatidae, อังกฤษ: Eagle ray) เป็นวงศ์ของปลากระเบนจำพวกหนึ่ง ใช้ชื่อวงศ์ว่า Myliobatidae
จัดเป็นวงศ์ใหญ่มีวงศ์ย่อยแยกออกไปจำนวนหนึ่ง ทั้งหมดเป็นปลาที่อาศัยและหากินอยู่ในทะเล โดยมักจะพบรวมตัวกันเป็นฝูง ในบางครั้งอาจเป็นถึงร้อยตัว มีจุดเด่นคือ มีหัวโหนก ครีบด้านข้างแยกออกจากส่วนหัวเห็นได้ชัดเจน และครีบขยายออกด้านข้างเสมือนกับปีกของสัตว์ปีก ปลายแหลม มีซี่กรองเหงือกทั้งหมด 5 ซี่ อยู่ด้านล่างของลำตัว ด้านท้องสีขาว  มีส่วนหางเรียวกว่าและเล็กกว่าปลากระเบนในวงศ์ Dasyatidae
ด้วยความที่มีครีบแยกออกจากส่วนหัวชัดเจน ทำให้ปลากระเบนในวงศ์นี้สามารถว่ายน้ำไปมาได้อย่างอิสระเหมือนการบินของนก จึงทำให้เป็นที่มาของชื่อเรียก ซึ่งในบางชนิดอาจกระโดดขึ้นเหนือน้ำได้ด้วย โดยมากแล้วมักจะว่ายในระดับผิวน้ำหรือตามแนวปะการัง มีฟันที่หยาบในปาก หากินอาหารได้แก่ ครัสเตเชียน, หอย, หมึก, ปลาขนาดเล็ก รวมทั้งแพลงก์ตอนด้วยในบางสกุล ซึ่งเวลาหากินสัตว์ที่อยู่ตามหน้าดิน จะใช้ปากคุ้ยเขี่ยพื้นทรายเอา บางชนิดอาจว่ายเข้ามาหากินในแหล่งน้ำกร่อยแถบปากแม่น้ำหรือท่าเรือต่าง ๆ ได้ด้วย
พบกระจายพันธุ์ในน่านน้ำเขตอบอุ่นทั้ง มหาสมุทรแปซิฟิก มหาสมุทรอินเดีย และมหาสมุทรแอตแลนติก เป็นปลากระเบนขนาดใหญ่ มีขนาดความกว้างโดยเฉลี่ยประมาณ 1.5-2 เมตร ซึ่ง ปลากระเบนแมนตา (Manta spp.) ซึ่งเป็นปลากระเบนที่ใหญ่ที่สุดในโลก ก็อยู่ในวงศ์นี้ด้วย
การจำแนก

วงศ์ย่อย Myliobatinae
สกุล Aetobatus
สกุล Aetomylaeus
สกุล Myliobatis
สกุล Pteromylaeus
วงศ์ย่อย Rhinopterinae
สกุล Rhinoptera
วงศ์ย่อย Mobulinae
สกุล Manta
สกุล Mobula
แหล่งข้อมูลอื่น

ปลากระเบนนก (Eagle ray)
วงศ์ปลากะพงปากกว้าง

| วงศ์ปลากะพงปากกว้าง ช่วงเวลาที่มีชีวิตอยู่: ไมโอซีนตอนกลาง-ปัจจุบัน |
| --- | --- |

ปลากะพงปากกว้าง หรือปลาแบสปากใหญ่ (Micropterus salmoides)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Percoidei
วงศ์:: Centrarchidae

สกุล
 ดูในเนื้อหา

แผนที่การกระจายพันธุ์
วงศ์ปลากะพงปากกว้าง (อังกฤษ: Bluegill, Sunfish, Largemouth bass; วงศ์:  Centrarchidae) เป็นวงศ์ของปลาน้ำจืดวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Centrarchidae
เป็นปลาน้ำจืดทั้งหมด กระจายพันธุ์ในทวีปอเมริกาเหนือตลอดจนบางส่วนเม็กซิโกส่วนที่ติดกับสหรัฐอเมริกา เป็นปลาที่มีความแตกต่างกันมากในขนาดรูปร่าง ตั้งแต่มีขนาดเพียงไม่กี่เซนติเมตร จนถึง 1 เมตร ในปลากะพงปากกว้าง (Micropterus salmoides) พบประมาณ 27 ชนิด
เป็นปลาที่ตัวผู้เป็นฝ่ายดูแลไข่ จนกระทั่งฟักเป็นตัวเป็นลูกปลา จนกระทั่งลูกปลาเริ่มดูแลตัวเองได้
นิยมตกกันเป็นเกมกีฬา มีการนำไปปล่อยตามที่ต่าง ๆ ที่ไม่ใช่แหล่งกำเนิด
การจำแนก

แบ่งออกเป็นสกุลต่าง ๆ ได้ดังนี้
Acantharchus Gill, 1864
Ambloplites Rafinesque, 1820
Archoplites Gill, 1861
Centrarchus Cuvier, 1829
Chaenobryttus Gill, 1864
Enneacanthus Gill, 1864
Lepomis Rafinesque, 1819
Micropterus Lacepède, 1802
Pomoxis Rafinesque, 1818
แหล่งข้อมูลอื่น

ข้อมูลเพิ่มจาก Fishbase.org (อังกฤษ)
วงรอบข่าวกรอง

วงรอบข่าวกรอง (อังกฤษ: intelligence cycle) แบบดั้งเดิมเป็นวัฏจักรพื้นฐานของการประมวลผลข่าวกรองในหน่วยสืบราชการลับพลเรือนหรือทหาร หรือในการบังคับใช้กฎหมายในฐานะวิถีปิดที่ประกอบด้วยจุดต่อซ้ำ ขั้นตอนของวงรอบข่าวกรองรวมถึงการออกข้อกำหนดโดยผู้มีอำนาจตัดสินใจ, การรวบรวม, การประมวลผล, การวิเคราะห์ และการเผยแพร่ข่าวกรอง วงจรจะเสร็จสมบูรณ์เมื่อผู้มีอำนาจตัดสินใจให้การตอบกลับและข้อกำหนดที่แก้ไข วงรอบข่าวกรองเรียกอีกอย่างว่ากระบวนการข่าวกรองโดยกระทรวงกลาโหมสหรัฐ (DoD) และหน่วยสวมเครื่องแบบ วงรอบข่าวกรองเป็นวิธีที่มีประสิทธิภาพในการประมวลผลข้อมูลและเปลี่ยนให้เป็นข่าวกรองที่เกี่ยวข้อง รวมถึงนำไปปฏิบัติได้
รูปแบบความคิด > การอำนวยการ

ความต้องการข่าวกรองถูกกำหนดโดยผู้มีอำนาจตัดสินใจเพื่อให้บรรลุเป้าหมายของตน ซึ่งในรัฐบาลกลางสหรัฐ ความต้องการสามารถออกได้จากทำเนียบขาว หรือรัฐสภา[ต้องการอ้างอิง] ส่วนในเนโท ผู้บังคับบัญชาใช้ข้อกำหนด (บางครั้งเรียกว่าหัวข้อข่าวสารสำคัญ (EEIs)) เพื่อเริ่มต้นวงรอบข่าวกรอง
รูปแบบความคิด > การรวบรวม

เพื่อตอบสนองต่อข้อกำหนด เจ้าหน้าที่ข่าวกรองพัฒนาแผนการรวบรวมข่าวกรองโดยใช้แหล่งข้อมูลและวิธีการที่มีอยู่ และแสวงหาข่าวกรองจากหน่วยงานอื่น ๆ การรวบรวมประกอบด้วยข้อมูลจากหลากหลายสาขาของการรวบรวมข่าวกรอง เช่น การข่าวกรองทางบุคคล (HUMINT), การข่าวกรองทางภาพ (IMINT), ข่าวกรองอิเล็กทรอนิกส์ (ELINT), ข่าวกรองทางสัญญาณ (SIGINT), ข่าวกรองทางแหล่งข้อมูลเปิด (OSINT) เป็นต้น
รูปแบบความคิด > การประมวลผล

เมื่อแผนการรวบรวมดำเนินการและข้อมูลมาถึงแล้ว จะได้รับการประมวลผลเพื่อแสวงประโยชน์ สิ่งนี้เกี่ยวข้องกับการแปลสื่อข่าวกรองดิบจากภาษาต่างประเทศ, ประเมินผลความเกี่ยวข้องและความน่าเชื่อถือ ตลอดจนการตรวจเทียบข่าวกรองดิบเพื่อเตรียมพร้อมสำหรับการแสวงประโยชน์
รูปแบบความคิด > การวิเคราะห์

การวิเคราะห์กำหนดความสำคัญและนัยของข่าวกรองที่ประมวลผลแล้ว ผสานรวมโดยการรวมชิ้นส่วนของข้อมูลที่แตกต่างกันเพื่อระบุข้อมูลเคียงข้างและรูปแบบ แล้วตีความความสำคัญของความรู้ที่พัฒนาขึ้นใหม่
รูปแบบความคิด > การเผยแพร่ใช้ประโยชน์

ผลข่าวกรองสิ้นสุดมีหลายรูปแบบขึ้นอยู่กับความต้องการของผู้มีอำนาจตัดสินใจและข้อกำหนดในการรายงาน ระดับของความเร่งด่วนของข่าวกรองประเภทต่าง ๆ โดยทั่วไปแล้วจะกำหนดขึ้นโดยองค์การข่าวกรองหรือชุมชน ตัวอย่างเช่น กระดานข่าวข้อบ่งชี้และคำเตือน (I&W) จะต้องมีความสำคัญสูงกว่ารายงานประจำปี
รูปแบบความคิด > การป้อนกลับ

วัฏจักรข่าวกรองเป็นวงปิด; ได้รับข้อเสนอแนะจากผู้มีอำนาจตัดสินใจและแก้ไขข้อกำหนดที่ส่งออก
ดูเพิ่ม

การประเมินข่าวกรอง
กระบวนการหรือวงรอบข่าวกรอง
ข่าวกรองสะท้อนถึงการกลั่นกรองความก้าวหน้าของข้อมูลและสารสนเทศ
วงศ์ปลาซักเกอร์

| วงศ์ปลาซักเกอร์ ช่วงเวลาที่มีชีวิตอยู่: ไมโอซีนตอนบน - ปัจจุบัน |
| --- | --- |

ปลาซักเกอร์ธรรมดา (Hypostomus plecostomus) ในตู้ปลา

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์ใหญ่:: Loricarioidea
วงศ์:: Loricariidae Rafinesque, 1815

วงศ์ย่อย
 Delturinae   Hypoptopomatinae   Hypostominae   Lithogeneinae   Loricariinae   Neoplecostominae 
วงศ์ปลาซักเกอร์ (อังกฤษ: Sucker, Armored catfish) เป็นปลาที่มีวงศ์ใหญ่มากชนิดหนึ่งในอันดับปลาหนัง (Siluriformes) มีถิ่นกำเนิดในลุ่มแม่น้ำในทวีปอเมริกาใต้ มีรูปร่างโดยรวมคือ หัวโต ตาเล็ก มีจุดเด่นคือ ปากขนาดใหญ่ที่อยู่ด้านล่างที่สามารถเกาะหรือดูดกับวัสดุต่าง ๆ ในน้ำได้ มีลำตัวแข็งและหยาบกร้านดูเหมือนมีเกล็ด แต่ความเป็นจริงแล้ว นั่นคือ ผิวหนังที่พัฒนาจนแข็ง ครีบหลังและครีบหางมีขนาดใหญ่ มีหนวดสั้น บางชนิดไม่มีครีบไขมัน ที่มีครีบไขมันจะมีเงี่ยงแข็งหนึ่งอันอยู่หน้าครีบ มีลำไส้ยาว มีกระดูกสันหลัง 23-38 ข้อ หากินตามพื้นน้ำ โดยกินซากพืชซากสัตว์และสัตว์น้ำขนาดเล็กต่าง ๆ เป็นอาหาร ใช้ชื่อวงศ์ว่า Loricariidae (/ลอ-ริ-คา-ริ-ดี/)
ตัวผู้จะมีเงี่ยงแหลมยื่นออกมาเห็นได้ชัดบริเวณข้างส่วนหัวและครีบอก เรียกว่า odontodes ในขณะที่ตัวเมียท้องจะอูมกว่า
เป็นปลาที่รู้จักกันดีในฐานะที่เป็นปลาสวยงาม เช่น ปลาซักเกอร์ธรรมดา (Hypostomus plecostomus) ที่นิยมเลี้ยงเป็นปลาที่เก็บเศษอาหารที่ปลาอื่นกินเหลือ จนได้อีกชื่อนึงว่า "ปลาเทศบาล" และหลายชนิดก็มีสีสันและรูปร่างที่แปลกตา เช่น ปลาซักเกอร์พานากิ้วลาย (Panaque nigrolineatus), ปลาซักเกอร์บลูพานากิ้ว (Baryancistrus beggini), ปลาซักเกอร์ม้าลาย (Hypancistrus zebra) เป็นต้น ซึ่งผู้ที่นิยมเลี้ยงจะเลี้ยงเพื่อเป็นความสวยงาม
ในแวดวงการค้าปลาสวยงามแล้ว ปลาในวงศ์นี้ถูกตั้งชื่อเป็นรหัสต่าง ๆ เพื่อความสะดวกในการเรียกขาน ทั้งนี้เนื่องจากได้มีการค้นพบปลาในวงศ์นี้กว่า 700 ชนิด แต่หลายชนิดยังมิได้ทำการอนุกรมวิธาน  จึงมีการตั้งรหัสเรียกแทน โดยใช้ตัวอักษร L (ย่อมาจากชื่อวงศ์) นำหน้าหมายเลข เช่น L-46 เป็นต้น โดยเริ่มจากนิตยสารปลาสวยงามฉบับหนึ่งของเยอรมนีในปี ค.ศ. 1988
สำหรับปลาซักเกอร์ธรรมดาแล้ว เป็นปลาที่มีความอดทนมากในการที่อยู่ในสภาพแวดล้อมต่าง ๆ ได้ จึงสามารถทนกับสภาพแวดล้อมทางน้ำของประเทศไทยได้เป็นอย่างดี ปัจจุบันกรมประมงได้ประกาศให้เป็นปลาที่ต้องห้าม ทั้งนี้เนื่องจากปัญหาที่มันแพร่พันธุ์ในแหล่งน้ำธรรมชาติมากจนเกินไปจนกลายเป็นชนิดพันธุ์ต่างถิ่นที่คุกคามสัตว์น้ำพื้นเมือง
สำหรับชื่อสามัญในภาษาอังกฤษแล้ว ยังเรียกปลาในวงศ์นี้อีกว่า "เพลโก" (Pleco) หรือ "แอลจี อีตเตอร์" (Algae eater) เป็นต้น